Адказы на пытанні пра сімвалічна-архітэктурнае ўвасабленне Беларусі сведчаць аб зрухах у свядомасці, якія адбыліся з розных прычын. У тым ліку з-за намаганняў дзяржавы зрабіць прамоцыю Беларусі як прывабнай для турыстаў краіны. Віталь Сіліцкі сумняецца, што 20 гадоў таму на першае месца “з вялікім адрывам мог бы вырвацца Мірскі замак. Можа, таму, што ён ляжаў в руінах, і мала хто пра яго ведаў”. То бок тут спрацавала пэўная раскрутка, сам факт рэстаўрацыі, што ўвогуле зрабіла гэты помнік пазнавальным брэндам Беларусі. Але – з пэўнымі рэгіянальнымі адрозненнямі. Напрыклад, у адказах рэспандэнтаў з Мінскай вобласці у якасці архітэктурнага ўвасаблення вобраза Беларусі дамінуе Брэсцкая крэпасць. А ў адказах рэспандэнтаў з Гомельскай вобласці ўражвае дамінуючы адсотак абранага варыянту “няма адказу”, што, на думку Сілцкага, тлумачыцца разбурэннем архітэктурных сімвалаў.